**ИНФОРМАЦИЈЕ О 72. РЕДОВНОЈ СЕДНИЦИ УПРАВНОГ ОДБОРА АДВОКАТСКЕ КОМОРЕ СРБИЈЕ ОДРЖАНОЈ 19. ОКТОБРА 2024. ГОДИНЕ**

Управни одбор Адвокатске коморе Србије (УО АКС) одржао је у Београду, 19. октобра 2024, 72. редовну седницу којој је присуствовало 14 члaнова УО АКС.

УО АКС је одлучивао о следећим питањима:

**I Из делокруга јавних овлашћења из члана 65. Закона о адвокатури**

**Разматрање и одлучивање о:**

1. Жалбама адв. Јелене Павловић из Београда, пуномоћника адв. Милана Босике из Чачка и адв. Тијане Панић из Чачка, изјављене против решења АКЧ бр. 1660/24 од 29. маја 2024. којим се адв. Милану Босики привремено забрањује бављење адвокатуром - првостепено решење је поништено и предмет враћен првостепeном органу на поновни поступак;
2. Жалби адв. Милана Крпића из Београда изјављена против одлуке Управног одбора АКБ бр. 2035/2024 од 6. марта 2024, којом је одбијен захтев именованог за ослобођање од плаћања дела трошкова уписа у Именик адвоката АКБ и допуна жалбе од 7. јуна 2024 - првостепено решење је поништено и предмет враћен првостепeном органу на поновни поступак;
3. Жалби адв. Миодрага Стојановића из Зајечара изјављена против решења Управног одбора АКЗ бр. 44/24 од 25. јуна 2024. којим именованом адвокату престаје право на бављење адвокатуром – жалба је одбијена;
4. Жалби адв. др Наташе Тошић Сремац изјављена против одлуке УО АКШ бр. 887/2024 од 19. августа 2024. о наступању услова за брисање из Именика адвоката АКШ – жалба је одбијена;
5. Жалби Николе Гаврића из Краљева изјављене против решења УО АКЧ бр. 2700/24 од 2. септембра 2024. којим је одбијен његов захтев за упис у Именик адвокатских приправника АКЧ и поднесак именованог о повлачењу захтева за упис у Именик адвокатских приправника АКЧ – поступак по жалби је обустављен;

**II Из делокруга редовног пословања АКС донете су следеће одлуке:**

1. Поводом Нацрта закона о изменама и допунама Законика о кривичном поступуку и Нацрта закона о изменама и допунама Кривичног законика
* Донета је одлука се Министарству правде упути предлог да се јавна расправа продужи до 31. децембра 2024. године;
* Утврђена је полазна платформа Адвокатске коморе Србије за учествовање у јавној расправи и то примедбе адв. Југослава Тинтора на Нацрт закона о измена и допунама ЗКП-а и адв. Душана Братића на Нацрт закона о изменама и допунама КЗ, која ће се објавити на званичној интернет страници Адвокатске коморе Србије;
1. Именована је Комисија за полагање адвокатског испита Адвокатске коморе Србије у саставу адв. Гордана Илић, председник Комисије, адв. Биљана Бјелетић, заменик председника, адв. Зора Добричанин Никодиновић, члан Комисије, адв. Зоран Стевановић, члан Комисије, адв. Јовица Косић, заменик члана и адв. Милутин Костић, заменик члана.
2. Донета је одлука о изради библиографије часописа „Бранич“ од првог објављеног броја 1887, закључно са последњим бројем 2025. године.
3. Прихваћен је позив АК Републике Српске за обележавање „Дана адвокатуре Републике Српске“ од 1. до 3. новембра 2024, Јахорина. АКС ће представљати делегација коју чине адв. Југослав Тинтор, адв. Драгослав Љубучановићи адв. Владимир Пријовић, чланови УО АКС;
4. Донета је одлука да се ,,Дан адвокатуре Србије“ обележи 1. марта 2025. и прихваћена је понуда хотела ,,Metropol Palace“ за организацију хотелског смештаја гостију Адвокатске коморе Србије;
5. Задужен је адв. Урош Цветојевић да достави мишљење Министарству финансија о Нацрту закона о изменама и допунама закона о спречавању прања новца и финансирању тероризма.
6. Донета је одлука да се мишљење адв. Владимира Пријовића на Нацрт Закона о услугама достави Министарству унутрашње и спољне трговине;